CELEX: 32020D1220
Language: lv
Date: 2020-08-21 00:00:00
Title: Komisijas Īstenošanas lēmums (ES) 2020/1220 (2020. gada 21. augusts) par pieprasījumu reģistrēt ierosināto Eiropas pilsoņu iniciatīvu “Tiesības uz atveseļošanos” (izziņots ar dokumenta numuru C(2020) 5705) (Autentisks ir tikai teksts angļu valodā)

26.8.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 277/18
               
            
         KOMISIJAS ĪSTENOŠANAS LĒMUMS (ES) 2020/1220
         (2020. gada 21. augusts)
         par pieprasījumu reģistrēt ierosināto Eiropas pilsoņu iniciatīvu “Tiesības uz atveseļošanos”
         
            
               (izziņots ar dokumenta numuru C(2020) 5705)
            
         
         (Autentisks ir tikai teksts angļu valodā)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2019. gada 17. aprīļa Regulu (ES) 2019/788 par Eiropas pilsoņu iniciatīvu (1) un jo īpaši tās 6. pantu,
         tā kā:
         
                     (1)
                  
                  
                     2020. gada 4. jūlijā Komisijai tika iesniegts pieprasījums reģistrēt ierosināto Eiropas pilsoņu iniciatīvu “Tiesības uz atveseļošanos”.
                  
               
                     (2)
                  
                  
                     Ierosinātās iniciatīvas mērķi ir: “[1] nodrošināt, ka intelektuālā īpašuma tiesības, tostarp patenti, nav šķērslis Covid-19 vakcīnas vai ārstēšanas piekļūstamībai vai pieejamībai nākotnē; [2] nodrošināt, ka ES tiesību akti par datu un tirgus ekskluzivitāti neierobežo dalībvalstu izsniegto obligāto licenču tūlītēju stāšanos spēkā; [3] ieviest juridiskas saistības ES līdzekļu saņēmējiem dalīties ar zināšanām par veselības aprūpes tehnoloģijām sakarā ar Covid-19, intelektuālo īpašumu un/vai datiem tehnoloģiju vai patentu kopfondā; [4] ieviest juridiskas saistības ES līdzekļu saņēmējiem attiecībā uz pārredzamību saistībā ar valsts ieguldījumiem, ražošanas izmaksām, kā arī pieejamības un cenu pieejamības klauzulas apvienojumā ar neekskluzīvām licencēm.”
                  
               
                     (3)
                  
                  
                     Pielikumā sniegta papildu informācija par ierosinātās Eiropas pilsoņu iniciatīvas priekšmetu, mērķiem un kontekstu. Organizatoru grupa jo īpaši aicina Savienību “uzskatīt sabiedrības veselību par svarīgāku nekā privāta peļņa [un] padarīt vakcīnas pret pandēmiju un ārstēšanu par vispārēju sabiedrisku labumu, kas ir brīvi pieejams ikvienam”.
                  
               
                     (4)
                  
                  
                     Attiecībā uz ierosinātās iniciatīvas pirmajiem diviem mērķiem Komisijai, pamatojoties uz Līguma 114. pantu, ir pilnvaras ierosināt Savienības tiesību aktu, lai tuvinātu dalībvalstu normatīvos un administratīvos aktus, kuri attiecas uz iekšējā tirgus izveidi un darbību.
                  
               
                     (5)
                  
                  
                     Attiecībā uz diviem pēdējiem ierosinātās iniciatīvas mērķiem Komisijai ir pilnvaras ierosināt Savienības tiesību aktu, lai īstenotu Līgumus, kuru mērķis ir aizsargāt un uzlabot sabiedrības veselību, pamatojoties uz Līguma 168. panta 5. punktu, un veikt pētniecības darbības saistībā ar Savienības daudzgadu pamatprogrammu, pamatojoties uz Līguma 182. pantu, to lasot saistībā ar Līguma 183. pantu.
                  
               
                     (6)
                  
                  
                     Tādējādi neviena ierosinātās iniciatīvas daļa acīmredzami nepārsniedz Komisijas pilnvaras Līgumu īstenošanas vajadzībām iesniegt priekšlikumu par Savienības tiesību akta pieņemšanu.
                  
               
                     (7)
                  
                  
                     Organizatoru grupa ir sniegusi atbilstīgus pierādījumus, ka tā atbilst Regulas (ES) 2019/788 5. panta 1. un 2. punktā noteiktajām prasībām, un ir izraudzījusies kontaktpersonas saskaņā ar minētās regulas 5. panta 3. punkta pirmo daļu.
                  
               
                     (8)
                  
                  
                     Ierosinātā iniciatīva nav nedz acīmredzami aizskaroša, nenozīmīga vai maldinoša, nedz arī acīmredzami pretrunā Savienības vērtībām, kas noteiktas Līguma par Eiropas Savienību 2. pantā, un tiesībām, kas nostiprinātas Eiropas Savienības Pamattiesību hartā.
                  
               
                     (9)
                  
                  
                     Tāpēc ierosinātā pilsoņu iniciatīva “Tiesības uz atveseļošanos” būtu jāreģistrē,
                  
               IR PIEŅĒMUSI ŠO LĒMUMU.
         
            1. pants
            Ierosinātā Eiropas pilsoņu iniciatīva “Tiesības uz atveseļošanos” tiek reģistrēta.
         
         
            2. pants
            Šis lēmums ir adresēts Eiropas pilsoņu iniciatīvas “Tiesības uz atveseļošanos” organizatoriem, kurus kontaktpersonu statusā pārstāv Anne DELESPAUL un Sara Anna MURAWSKI.
         
         
            Briselē, 2020. gada 21. augustā
            
               
                  Komisijas vārdā –
               
               
                  priekšsēdētājas vietniece
               
               Věra JOUROVÁ
            
         
         
            (1)  (OV L 130, 17.5.2019., 55. lpp.).